ლალიტპურის ბრძოლა
ლალიტპურის ბრძოლა — ბრძოლა მიმდინარეობდა 1768 წელს ლალიტპურისა და გორხას სამეფოებს შორის. დასრულდა გორხას გამარჯვებით, რომელმაც დაიპყრო ლალიტპური, ნეპალის სამი სამეფოდან ერთ-ერთი, რომელიც მდებარეობს კატმანდუს ხეობაში. ამ ბრძოლაში მკვიდრმა ნევარებმა დაკარგეს მმართველობა. გორხალის მებრძოლები ნევარებს ცხვირისა და მარჯვენა ხელის მოჭრით დაემუქრნენ, როგორც კირტიპურის ბრძოლაში. მუქარის შემდეგ, ხანგრძლივი ალყითა და სისხლიანი ბრძოლებით დაღლილნი, ნევარები დანებდნენ. გამარჯვებულები ქალაქში შევიდნენ და გაძარცვეს. მათ მოკლეს ყველა დიდგვაროვანი ადამიანი. ასევე დაშალეს სამეფო სასახლე და გაძარცვეს მდიდართა სახლები და ტაძრები.